**Străbatem Universul, mână-n mână!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Străbatem Universul, mână-n mână!

Cu un gest pripit aduc azi suferință,

Regret zadarnic și-n rugă mă căiesc,

Greșeala mea aș trece-o în neființă...

Dacă aș fi sigur că pot să te iubesc.

Inima-mi arde în jar și crunt mă doare,

Din greșeli învăț și plânsu’ îl dovedesc,

Prețuiesc ziua și clipa viitoare,

S-a-mplinit dorința, simt iară că trăiesc.

Tu ai făurit din lumea mea un Cer deschis,

Nu vreau să pierd ce așteptam de-o viață,

M-ai invitat discret, să vin la tine-n vis,

Iubirea ta, iubito, iar mă înalță!

Încrezător am fost, și astăzi sunt din nou,

Dragostea încercată va învinge,

Doamne, mi-ai oferit lumina, un cadou!

Și o flacără ce nimeni n-o va stinge.

Timpul ce-a rămas nu trebuie pierdut,

Sufletul vrăjit ne vrea iar împreună,

Lăsăm suferința și teama în trecut

Și străbatem Universul, mână-n mână!

Autor: Gabriel Stănciulescu